ALSÓNÁNA - VÁRDOMB  KÖZSÉGEK                         

KÉPVISELŐ   -   TESTÜLETEI    

J E G Y Z Ő K Ö N Y V

együttes testületi   ülésről

                      Képviselő - testületi  ülés helye :   Alsónána Községháza

                      Képviselő- testületi ülés ideje :     2011. március 31.
Jegyzőkönyv

 Készült :  Alsónána Község Képviselő-testületének és Várdomb Község 

                  Képviselő-testületének 2011. március 31-én megtartott együttes üléséről.


      Az ülés kezdete 1800 óra.

Testületi ülés helye :  Alsónána  Községháza, Házasságkötő  terem.

Jelen vannak :


                         Alsónána  :  -  Kis Istvánné  polgármester





- Kollár László képviselő
- Hadnagy Margit képviselő
       
- Molnár Géza képviselő         

                           Sárpilis  :   - Simon Csaba polgármester




           - Boros Tiborné képviselő

                                               - Csillag József képviselő





- Kovács Ferenc képviselő





- Vári József képviselő

Tanácskozási joggal : Pap Péter körjegyző




 Takaró Jánosné körjegyző

Kis Istvánné Alsónána polgármestere köszöntötte a megjelent polgármester urat és mindkét képviselő-testület tagjait. Megállapította, hogy az alsónánai testület határozatképes, egy  képviselő Hauszknecht Ferenc Rolf van távol.

Megnyitotta a testületi ülést és javaslatot tett a jegyzőkönyv hitelesítőkre.

Jegyzőkönyv hitelesítőnek javasolja Alsónána részéről Hadnagy Margit és Kollár László  képviselőket.

A javaslatot az alsónánai képviselő-testület egyhangúlag elfogadta.

Simon Csaba Várdomb polgármestere köszöntötte a polgármestert és a képviselő-testületek  tagjait. Megállapította, hogy a várdombi képviselő- testület határozatképes 2 képviselő Vadász Tibor és Kovács László képviselő van távol. 
Kis Istvánné  polgármester ismertette a javasolt napirendet. Megkérdezte, hogy van-e más javaslat. Mivel más javaslat nem volt, így a következők szerint javasolta a napirendet. 

Napirendi pontok: 

1. Várdomb-Alsónána Bölcsőde, Óvoda és Általános Iskola költségvetése 
     Előterjesztő: Kis Istvánné polgármester 

2. Egyebek

A javasolt napirendet az alsónánai képviselő-testület egyhangúlag elfogadta.

Simon Csaba módosító javaslat hiányában megszavaztatta a napirendi javaslatot. 

A javasolt napirendet a várdombi képviselő-testület egyhangúlag elfogadta.

Napirendi pontok tárgyalása:

1. Várdomb-Alsónána Bölcsőde, Óvoda és Általános Iskola költségvetése 

     Előterjesztő: Kis Istvánné polgármester 

Kis Istvánné ismertette az általános iskola egészének és az alsónánai tagintézményének költségvetését. Elmondta, hogy előzetes egyeztetések alapján az alsónánai tagintézményre vonatkozóan ez az összeg, 9 419 ezer Ft került beépítésre az alsónánai önkormányzat költségvetési rendeletébe. Javasolja a Várdomb-Alsónána Bölcsőde, Óvoda és Általános Iskola 2011. évi költségvetésének előterjesztés szerinti elfogadását. 

Megkérdezte van-e az alsónánai képviselők közül valakinek kérdése, hozzászólása. 

Ezek hiányában megszavaztatta a javaslatot. 

Az alsónánai képviselő-testület a javaslatot 4 igen szavazattal egyhangúlag elfogadta és az alábbi határozatot hozta: 

36/2011.(III.31.)KT számú határozat: 

Alsónána Község Önkormányzatának Képviselő-testülete a Várdomb-Alsónána Bölcsőde, Óvoda és Általános Iskola 2011. éves költségvetését a melléklet szerint elfogadja. 

Felelős: Kis Istvánné polgármester 

Határidő: azonnal

Simon Csaba ismertette az iskola 2011. évi költségvetését.  A  Képviselő-testületi ülést megelőzte a várdombi Pénzügyi és Gazdasági Bizottság ülése, és ott a Bizottság elnöke által tett javaslatokat a bizottság elfogadta, az intézményi költségvetésen a  módosítások már átvezetésre kerültek. Az előterjesztés már a Pénzügyi és Gazdasági Bizottság által elfogadott javaslatok szerint került az alsónánai  képviselő testület, valamint várdombi képviselő-testület  elé megtárgyalásra, így javasolta a költségvetés előterjesztés szerinti elfogadását. 

Megkérdezte a várdombi képviselőket, van-e valakinek kérdése, hozzászólása, más javaslata. 

Ezek hiányában szavazásra bocsátotta az előterjesztést: 

A polgármester javaslatára a várdombi  képviselő-testület a javaslatot 5 igen szavazattal egyhangúlag elfogadta és az alábbi határozatot hozta: 

19/2011.(III.31.)KT számú határozat: 

Várdomb Község Önkormányzatának Képviselő-testülete a Várdomb-Alsónána Bölcsőde, Óvoda és Általános Iskola 2011. éves költségvetését a melléklet szerint elfogadja. 

Felelős: Simon Csaba polgármester 
Határidő: azonnal
A napirenddel kapcsolatban más nem hangzott el.

2. Egyebek

Kis Istvánné  megkérdezte, hogy van-e még hozzászólás, kérdés bármelyik képviselő-testület részéről.  

Hozzászólások hiányában Kis Istvánné  polgármester megköszönte a képviselő-testületek részvételét és az együttes testületi ülést 18.30-kor bezárta. 

Kmf.

